เทศบัญญัติเทศบาลตำบลทับกฤชเทศบัญญัติเทศบาลตำบลทับกฤชเรื่องการจำหน่ายสินค้าในที่หรือทางสาธารณะพ.ศ.๒๕๕๑ อาศัยอำนาจตามความในมาตรา ๕๐ และมาตรา ๖๐แห่งพระราชบัญญัติเทศบาล พ.ศ. ๒๔๙๖ (รวมทั้งที่แก้ไขเพิ่มเติมฉบับที่ ๑๒ พ.ศ.๒๕๔๖) และมาตรา ๗ มาตรา ๔๑ มาตรา ๔๒ มาตรา ๔๓ มาตรา ๔๔ มาตรา๔๕ มาตรา ๔๗ มาตรา๕๔และมาตรา ๖๓ แห่งพระราชบัญญัติการสาธารณสุข พ.ศ. ๒๕๓๕ และกฎกระทรวงประกาศกระทรวงสาธารณสุข คำแนะนำของคณะกรรมการสาธารณสุขออกตามความในพระราชบัญญัติการสาธารณสุข พ.ศ. ๒๕๓๕เทศบาลตำบลทับกฤชโดยได้รับความเห็นชอบจากสภาเทศบาลตำบลทับกฤช และโดยได้รับอนุมัติจากผู้ว่าราชการจังหวัดนครสวรรค์จึงออกเทศบัญญัติ ไว้ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลทับกฤชเรื่อง การจำหน่ายสินค้าในที่หรือทางสาธารณะ พ.ศ. ๒๕๕๑ข้อ ๒[๑]เทศบัญญัตินี้ให้ใช้บังคับตั้งแต่วันถัดจากวันที่ได้ประกาศในราชกิจจานุเบกษาแล้วข้อ ๓บรรดาเทศบัญญัติระเบียบและคำสั่งอื่นใดที่ได้ออกไปแล้วซึ่งขัดหรือแย้งกับเทศบัญญัตินี้ให้ใช้เทศบัญญัตินี้แทนหมวด๑คำนิยามศัพท์ ข้อ ๔ในเทศบัญญัตินี้เจ้าพนักงานท้องถิ่น หมายความว่านายกเทศมนตรีตำบลทับกฤชเจ้าพนักงานสาธารณสุข หมายความว่าเจ้าพนักงานซึ่งได้รับแต่งตั้งให้ปฏิบัติการตามพระราชบัญญัติการสาธารณสุข พ.ศ.๒๕๓๕ผู้ซึ่งได้รับการแต่งตั้งจากเจ้าพนักงานท้องถิ่นหมายความว่าข้าราชการหรือพนักงานส่วนท้องถิ่นซึ่งได้รับการแต่งตั้งจากเจ้าพนักงานท้องถิ่นเพื่อให้ปฏิบัติการตามมาตรา๔๔ แห่งพระราชบัญญัติการสาธารณสุข พ.ศ. ๒๕๓๕ที่หรือทางสาธารณะ หมายความว่าสถานที่หรือทาง ซึ่งมิใช่เป็นของเอกชน และประชาชนสามารถใช้ประโยชน์หรือใช้สัญจรได้เร่ขาย หมายความว่าการนำอาหาร สินค้าอื่นใด เร่ขายไปในที่หรือทางสาธารณะโดยไม่จัดวางเป็นประจำในที่หนึ่งที่ใดการผ่อนผันให้ขายของในที่สาธารณะหมายความว่า การขายในพื้นที่ที่ประกาศเป็นเขตพื้นที่ผ่อนผันโดยเทศบาลตำบลทับกฤชมีการจัดวางสินค้าเป็นประจำขายทุกวันหมวด๒สุขลักษณะและการค้าในที่สาธารณะ ข้อ ๕ห้ามมิให้ผู้ใดจำหน่ายสินค้าในที่หรือทางสาธารณะไม่ว่าจะเป็นการจำหน่ายโดยลักษณะวิธีการจัดวางสินค้าในที่หนึ่งที่ใดเป็นปกติหรือเร่ขาย เว้นแต่จะได้รับใบอนุญาตจากเจ้าพนักงานท้องถิ่นข้อ ๖ผู้จำหน่ายและผู้ช่วยจำหน่ายสินค้าในที่หรือทางสาธารณะต้องปฏิบัติให้ถูกสุขลักษณะส่วนบุคคล ดังต่อไปนี้๖.๑ แต่งกายให้สะอาดและเรียบร้อยขณะจำหน่ายสินค้า๖.๒ล้างมือให้สะอาดก่อนจำหน่ายสินค้าประเภทใช้บริโภค๖.๓ ห้ามจำหน่ายสินค้าในขณะที่ป่วยเป็นโรคติดต่อหรือเป็นโรคผิวหนังที่น่ารังเกียจ๖.๔ ปฏิบัติการอื่น ๆให้ถูกสุขลักษณะส่วนบุคคลตามคำแนะนำของเจ้าพนักงานสาธารณสุขข้อ ๗ผู้จำหน่ายและผู้ช่วยจำหน่ายสินค้าในที่หรือทางสาธารณะต้องปฏิบัติให้ถูกสุขลักษณะในการใช้กรรมวิธีการจำหน่ายทำ ประกอบ ปรุง เก็บหรือสะสมอาหารหรือสินค้าอื่น รวมทั้งการรักษาความสะอาดของภาชนะน้ำใช้ และของใช้ต่าง ๆ ดังนี้๗.๑ รักษาเครื่องมือ เครื่องใช้และอุปกรณ์ต่าง ๆที่ใช้ในการจำหน่ายสินค้าให้สะอาด๗.๒ จัดให้มีเครื่องปกปิดอาหาร น้ำแข็งเครื่องปรุงอาหาร ให้พ้นฝุ่นละออง แมลงวัน และสัตว์ซึ่งเป็นพาหะนำโรครวมทั้งรักษาเครื่องปกปิดนั้นไว้ให้สะอาดและใช้การได้ดีเสมอ๗.๓ ใช้น้ำสะอาดในการประกอบ ปรุง แช่ ล้าง อาหารและภาชนะเครื่องใช้๗.๔ การจำหน่ายเนื้อโค กระบือ สุกรจะต้องได้รับการตรวจจากสัตวแพทย์ก่อน๗.๕ ใช้ภาชนะที่สะอาด สำหรับใส่ของบริโภคหรือเพื่อประกอบปรุงอาหาร๗.๖ ใช้วัสดุที่สะอาด ไม่เป็นพิษต่อร่างกายในการห่อ หรือใส่ของที่ขาย๗.๗ จัดให้มีที่รองรับสิ่งปฏิกูล มูลฝอย อันได้สุขลักษณะไว้ให้เพียงพอ๗.๘จัดให้มีที่สำหรับล้างภาชนะและอุปกรณ์เครื่องใช้ต่าง ๆและให้มีทางระบายน้ำไหลลงสู่ทางระบายน้ำที่กำหนด๗.๙ในกรณีที่จำหน่ายอาหารต้องได้ผ่านการทดสอบตามเกณฑ์ทางด้านสุขาภิบาลอาหารโดยความเห็นชอบจากเทศบาลตำบลทับกฤช๗.๑๐ ปฏิบัติการอื่น ๆให้ถูกสุขลักษณะตามคำแนะนำของเจ้าพนักงานสาธารณสุขหรือตามคำสั่งของเจ้าพนักงานท้องถิ่นข้อ ๘การจัดวางสินค้าและหรือการเร่ขายในที่สาธารณะต้องปฏิบัติการเพื่อการรักษาความสะอาดและป้องกันอันตรายต่อสุขภาพรวมทั้งการป้องกันมิให้เกิดเหตุรำคาญและการป้องกันโรคติดต่อ ดังนี้๘.๑ พื้นที่ที่ตั้งสินค้าและบริเวณต้องเป็นพื้นดินอัดแน่น หรือปูด้วยวัสดุถาวรและต้องไม่มีน้ำสกปรกขัง๘.๒ จัดทำรางระบายน้ำด้วยวัสดุถาวรเพื่อรับน้ำซึ่งไหลจากบริเวณที่ตั้งสินค้าไปสู่รางระบายน้ำสาธารณะหรือบ่อเก็บน้ำโสโครกได้สะดวกตามที่เจ้าพนักงานท้องถิ่นกำหนดให้หรืออนุมัติ๘.๓ จัดให้มีแสงสว่างและมีการระบายอากาศเพียงพอตามความเห็นชอบของเจ้าพนักงานท้องถิ่น เจ้าพนักงานสาธารณสุขหรือผู้ซึ่งได้รับการแต่งตั้งจากเจ้าพนักงานท้องถิ่น๘.๔ ที่ตั้งวางสินค้าต้องทำด้วยวัสดุถาวรมีขนาดและความสูงจากพื้นดินตามที่เจ้าพนักงานท้องถิ่น เจ้าพนักงานสาธารณสุขหรือผู้ซึ่งได้รับการแต่งตั้งจากเจ้าพนักงานท้องถิ่นเห็นชอบ๘.๕ต้องไม่เก็บสินค้าหรือทำที่เก็บของไว้ใต้ที่วางสินค้า๘.๖ ทางเดินซื้อของ ต้องมีขนาดกว้างไม่น้อยกว่า๒.๐๐ เมตร หรือเจ้าพนักงานท้องถิ่นกำหนดเป็นอย่างอื่นตามความเหมาะสม๘.๗ ต้องสร้างและตั้งที่วางสินค้าตามแบบ ณ ที่ ๆซึ่งเจ้าพนักงานท้องถิ่นกำหนดให้หรืออนุมัติ๘.๘จัดวางสินค้าให้เป็นระเบียบเรียบร้อยและไม่ให้ยื่นล้ำกีดขวางทางเดินและผิวจราจร๘.๙ รักษาที่วางสินค้าและของใช้ทั้งมวลให้สะอาดโดยเก็บกวาดล้างเป็นครั้งคราวตามควรแก่พฤติการณ์แต่อย่างน้อยต้องไม่ต่ำกว่าวันละหนึ่งครั้ง๘.๑๐จัดให้มีที่รองรับมูลฝอยอันได้สุขลักษณะไว้ให้เพียงพอ และต้องไม่ถ่าย เท ทิ้งหรือปล่อยให้ผู้อื่นถ่ายเท ทิ้งมูลฝอยลงนอกภาชนะรองรับ๘.๑๑จัดการกำจัดมูลฝอยและสิ่งปฏิกูลตามเทศบัญญัติ เรื่อง การกำจัดสิ่งปฏิกูลและมูลฝอยหรือตามคำแนะนำของเจ้าพนักงานท้องถิ่นเจ้าพนักงานสาธารณสุข หรือผู้ซึ่งได้รับการแต่งตั้งจากเจ้าพนักงานท้องถิ่น๘.๑๒ ไม่นำหรือยอมให้ผู้อื่นนำสัตว์ทุกชนิดเข้าไปในที่วางสินค้าหรือบริเวณเว้นแต่สัตว์ที่มีไว้ขาย๘.๑๓ จัดให้มีส้วมตามคำแนะนำของเจ้าพนักงานท้องถิ่นเจ้าพนักงานสาธารณสุขหรือผู้ซึ่งได้รับการแต่งตั้งจากเจ้าพนักงานท้องถิ่นและต้องรักษาส้วมนั้นให้ได้สุขลักษณะอยู่เสมอ๘.๑๔ห้ามผู้ประกอบการใช้เครื่องขยายเสียงหรือเปิดเครื่องเสียงหรือการกระทำอื่นใดที่ก่อให้เกิดเสียงดังในลักษณะที่เป็นเหตุรำคาญแก่ผู้อื่น๘.๑๕ ปฏิบัติการอื่น ๆให้ถูกต้องด้วยสุขลักษณะตามคำแนะนำของเจ้าพนักงานท้องถิ่น เจ้าพนักงานสาธารณสุขหรือผู้ซึ่งได้รับการแต่งตั้งจากเจ้าพนักงานท้องถิ่นข้อ ๙ให้ผู้จำหน่ายสินค้าในที่หรือทางสาธารณะทำการจำหน่ายตามเวลาและเงื่อนไขที่กำหนดไว้ในใบอนุญาตห้ามทำการจำหน่ายสินค้านอกเขตผ่อนผันโดยเด็ดขาดข้อ ๑๐ใบอนุญาตจำหน่ายสินค้าในที่หรือทางสาธารณะให้ใช้ได้เพียงในเขตเทศบาลตำบลทับกฤช และให้มีอายุใบอนุญาต ดังนี้๑๐.๑ การจัดวางสินค้าในที่หนึ่งที่ใดเป็นปกติมีลักษณะถาวร ให้มีอายุหนึ่งปีนับแต่วันที่ออกใบอนุญาต๑๐.๒การจัดวางสินค้าในงานเทศกาลหรืองานนักขัตฤกษ์หรือแผงลอยชั่วคราวให้มีอายุตามที่กำหนดไว้ในใบอนุญาตแต่ไม่เกินเก้าสิบวันนับแต่วันที่ออกใบอนุญาต๑๐.๓ การเร่ขาย ให้มีอายุหนึ่งปีนับแต่วันที่ออกใบอนุญาตการขอต่ออายุใบอนุญาต จะต้องยื่นคำขอก่อนใบอนุญาตสิ้นอายุเมื่อได้ยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตหมวด๓การอนุญาต ข้อ ๑๑การขออนุญาตจำหน่ายสินค้าในที่หรือทางสาธารณะต้องจัดสถานที่และหรือปฏิบัติให้เป็นไปตามหลักเกณฑ์ตามข้อ๖ ข้อ ๗ และข้อ ๘ และให้ยื่นคำร้องต่อเจ้าพนักงานท้องถิ่นพร้อมหลักฐาน ดังต่อไปนี้๑๑.๑ รูปถ่ายหน้าตรงครึ่งตัวไม่สวมหมวกไม่สวมแว่นดำ ขนาด ๑ x ๑.๕ จำนวน ๑ รูป๑๑.๒ บัตรประจำตัวประชาชนพร้อมสำเนาที่รับรองถูกต้อง จำนวน ๑ ฉบับ๑๑.๓ ทะเบียนบ้าน พร้อมสำเนาที่รับรองถูกต้องจำนวน ๑ ฉบับ๑๑.๔ ใบรับรองแพทย์๑๑.๕ แผนผังที่วางสินค้าโดยสังเขป(กรณีจัดวางสินค้าในที่หนึ่งที่ใดเป็นปกติ)๑๑.๖ ในกรณีที่ผู้รับอนุญาตต้องการมีผู้ช่วยให้เตรียมหลักฐานเช่นเดียวกับผู้รับอนุญาตเพื่อทำบัตรประจำตัว๑๑.๗ หลักฐาน เอกสารอื่น ๆ ที่เทศบาลตำบลทับกฤชอาจกำหนดภายหลังเพื่อประโยชน์ของผู้บริโภคผู้ยื่นขอรับใบอนุญาตจากเจ้าพนักงานท้องถิ่นจะต้องชำระค่าธรรมเนียมตามอัตราที่กำหนดท้ายเทศบัญญัตินี้ในวันที่ได้รับใบอนุญาตจากเจ้าพนักงานท้องถิ่นข้อ ๑๒เมื่อได้รับคำขอรับใบอนุญาตหรือคำขอต่ออายุใบอนุญาต ให้เจ้าพนักงานท้องถิ่นตรวจความถูกต้องและความสมบูรณ์ของคำขอถ้าปรากฏว่าคำขอดังกล่าวไม่ถูกต้อง หรือไม่สมบูรณ์ตามหลักเกณฑ์ วิธีการหรือเงื่อนไขที่กำหนดในเทศบัญญัตินี้ให้เจ้าพนักงานท้องถิ่นรวบรวมความไม่ถูกต้องหรือความไม่สมบูรณ์นั้นทั้งหมดและแจ้งให้ผู้ขออนุญาตแก้ไขให้ถูกต้องและสมบูรณ์ในคราวเดียวกันและในกรณีจำเป็นที่จะต้องส่งคืนคำขอแก่ผู้ขออนุญาต ก็ให้ส่งคืนคำขอพร้อมทั้งแจ้งความไม่ถูกต้องหรือความไม่สมบูรณ์ให้ทราบภายในสิบห้าวันนับแต่วันได้รับคำขอเจ้าพนักงานท้องถิ่นต้องออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสามสิบวันนับแต่วันได้รับคำขอซึ่งมีรายละเอียดถูกต้องหรือครบถ้วนตามที่กำหนดในเทศบัญญัติในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคสอง ให้ขยายเวลาออกไปได้ไม่เกินสองครั้งครั้งละไม่เกินสิบห้าวันแต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคสองหรือตามที่ได้ขยายเวลาไว้แล้วนั้น แล้วแต่กรณีข้อ ๑๓ผู้รับใบอนุญาตตามเทศบัญญัตินี้ต้องแสดงใบอนุญาตไว้โดยเปิดเผย และเห็นได้ง่าย ณสถานที่ประกอบกิจการผู้จำหน่ายสินค้าในที่หรือทางสาธารณะต้องติดบัตรประจำตัวแสดงตนเป็นผู้จำหน่ายสินค้าตลอดเวลาที่จำหน่ายตลอดเวลาที่ประกอบกิจการข้อ ๑๔ในกรณีที่ใบอนุญาตสูญหาย ถูกทำลายหรือชำรุดในสาระสำคัญ ให้ผู้รับใบอนุญาตยื่นคำขอรับใบแทนใบอนุญาตภายในสิบห้าวันนับแต่วันที่ได้รับทราบถึงการสูญหายถูกทำลาย หรือชำรุดการขอรับใบแทนใบอนุญาตให้ยื่นคำร้องต่อเจ้าพนักงานท้องถิ่นพร้อมด้วยหลักฐานต่อไปนี้๑๔.๑ สำเนาบันทึกประจำวันของสถานีตำรวจกรณีใบอนุญาตสูญหาย ถูกทำลาย๑๔.๒ ใบอนุญาตเดิม กรณีใบอนุญาตชำรุดในสาระสำคัญ๑๔.๓ เอกสารตามข้อ ๑๐กรณีบัตรประจำตัวผู้จำหน่ายสินค้าในที่หรือทางสาธารณะสูญหายถูกทำลาย หรือชำรุดให้ปฏิบัติเช่นเดียวกันข้อ ๑๕ในกรณีที่ปรากฏว่าผู้รับอนุญาตไม่ปฏิบัติหรือปฏิบัติไม่ถูกต้องตามพระราชบัญญัติการสาธารณสุข พ.ศ. ๒๕๓๕กฎกระทรวงที่ออกตามความในพระราชบัญญัติการสาธารณสุข พ.ศ. ๒๕๓๕ หรือ เทศบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตนั้นเจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรแต่ต้องไม่เกินสิบห้าวันข้อ ๑๖เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต๑๖.๑ ถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีก๑๖.๒ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุข พ.ศ. ๒๕๓๕๑๖.๓ไม่ปฏิบัติหรือปฏิบัติไม่ถูกต้องตามบทบัญญัติแห่งพระราชบัญญัติการสาธารณสุข พ.ศ.๒๕๓๕ กฎกระทรวงที่ออกตามความในพระราชบัญญัติการสาธารณสุข พ.ศ. ๒๕๓๕ หรือเทศบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับอนุญาตและการไม่ปฏิบัติหรือการปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ ๑๗คำสั่งพักใช้ใบอนุญาตและคำสั่งเพิกถอนใบอนุญาตให้ทำเป็นหนังสือแจ้งให้ผู้รับใบอนุญาตทราบ ในกรณีที่ไม่พบผู้รับใบอนุญาตหรือผู้รับใบอนุญาตไม่ยอมรับคำสั่งดังกล่าวให้ส่งคำสั่งโดยทางไปรษณีย์ตอบรับหรือให้ปิดคำสั่งนั้นไว้ในที่เปิดเผยเห็นได้ง่าย ณภูมิลำเนาหรือสำนักทำการงานของผู้รับใบอนุญาตและให้ถือว่าผู้รับใบอนุญาตนั้นได้ทราบคำสั่งแล้ว ตั้งแต่เวลาที่คำสั่งไปถึงหรือวันปิดคำสั่งแล้วแต่กรณีข้อ ๑๘ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันที่ถูกสั่งเพิกถอนใบอนุญาตข้อ ๑๙ผู้ดำเนินกิจการที่ต้องได้รับใบอนุญาตต้องเสียค่าธรรมเนียมตามอัตราและตามระยะเวลาที่กำหนดไว้ในเทศบัญญัติตลอดเวลาที่ยังดำเนินกิจการนั้นถ้ามิได้เสียค่าธรรมเนียมภายในเวลาที่กำหนดให้ชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่ผู้ได้รับใบอนุญาตจะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไปตามที่กำหนดไว้ในเทศบัญญัติหมวด๔บทกำหนดโทษ ข้อ ๒๐ผู้ใดฝ่าฝืนตามเทศบัญญัตินี้มีโทษปรับไม่เกินหนึ่งพันบาทตามพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึง (ฉบับที่ ๑๒) พ.ศ. ๒๕๔๖หมวด๕บทเฉพาะกาล ข้อ ๒๑ผู้รับใบอนุญาตประกอบกิจการใดที่ได้ออกก่อนวันที่เทศบัญญัตินี้ใช้บังคับยังคงใช้บังคับต่อไปจนสิ้นอายุใบอนุญาตนั้นเมื่อใบอนุญาตเดิมสิ้นอายุและผู้นั้นยังคงประสงค์จะดำเนินกิจการต่อไปผู้นั้นจะต้องมาดำเนินการขอรับใบอนุญาตก่อนการดำเนินการข้อ ๒๒ให้นายกเทศมนตรีตำบลทับกฤชรักษาการตามเทศบัญญัตินี้และให้มีอำนาจออกระเบียบข้อบังคับ ประกาศ หรือคำสั่งเพื่อปฏิบัติการให้เป็นไปตามเทศบัญญัตินี้ประกาศณ วันที่ ๑ กันยายน พ.ศ. ๒๕๕๑จักรกฤชแพรขาวนายกเทศมนตรีตำบลทับกฤช[เอกสารแนบท้าย]๑. อัตราค่าธรรมเนียมการจำหน่ายสินค้าในที่หรือทางสาธารณะท้ายเทศบัญญัติเทศบาลตำบลทับกฤช เรื่อง การจำหน่ายสินค้าในที่หรือทางสาธารณะ พ.ศ.๒๕๕๑๒. คำขอรับใบอนุญาตจำหน่ายสินค้าในที่หรือทางสาธารณะ๓. คำขอต่ออายุใบอนุญาตจำหน่ายสินค้าในที่หรือทางสาธารณะ๔. ใบอนุญาตจำหน่ายสินค้าในที่หรือทางสาธารณะ(ดูข้อมูลจากภาพกฎหมาย)ปริยานุช/ผู้จัดทำ๒๘สิงหาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๑๘ ง/หน้า ๙๘/๒๐ สิงหาคม ๒๕๕๒